องค์การเภสัชกรรม ส่งยาตำราหลวง ยาน้ำกัดเท้า ช่วยเหลือผู้ประสบอุทกภัยในหลายจังหวัด
?ภญ.วีระมล มหาตมวดี ผู้ช่วยผู้อำนวยการองค์การเภสัชกรรม เปิดเผยว่า ตามที่ได้เกิดอุทกภัยขึ้นในจังหวัดต่างๆ ส่งผลให้ประชาชนได้รับความเดือดร้อน เพื่อเป็นการบรรเทาความเดือนดร้อนให้กับประชาชน กระทรวงสาธารณสุขได้มีนโยบายให้ความช่วยเหลือเร่งด่วนไปยังทุกพื้นที่แล้วและในส่วนขององค์การเภสัชกรรม จัดสรรงบประมาณ 1,874,276 บาท จัดยาตำราหลวง ซึ่งเป็นยาสามัญประจำบ้าน ประกอบด้วย ยาเม็ดพาราเซตามอล ขนาด 500 มก. ผงน้ำตาลเกลือแร่ (แก้ท้องร่วง) ยาเม็ดแก้แพ้ลดน้ำมูกคลอร์เฟนิรามีน ยาธาตุน้ำแดง น้ำยาโพวิโดน-ไอโอดีน พลาสเตอร์ยาและสำลี ส่งไปจังหวัดเพชรบูรณ์ 3,000 ชุด ยาน้ำกัดเท้า 6,000 หลอด จังหวัดลำพูน 2,000 ชุด ยาน้ำกัดเท้า 4,000 หลอด จังหวัดปราจีนบุรี 500 ชุด ยาน้ำกัดเท้า 1,000 หลอด และจังหวัดตาก 5,500 ชุด ยาน้ำกัดเท้า 2,000 หลอด จังหวัดลพบุรี 5,400 ชุด ยาน้ำกัดเท้า 3,800 หลอด จังหวัดสุโขทัย 5,000 ชุด ยาน้ำกัดเท้า 3,800 หลอด จังหวัดพระนครศรีอยุธยา 1,000 ชุด ยาน้ำกัดเท้า 2,000 หลอด จังหวัดนครสวรรค์ 500 ชุด ยาน้ำกัดเท้า 1,000 หลอด จังหวัดสุพรรณบุรี 500 ชุด ยาน้ำกัดเท้า 1,000 หลอด จังหวัดชัยภูมิ 3,000 ชุด จังหวัดอ่างทอง 2,500 ชุด จังหวัดสิงห์บุรี 2,500 หลอด จังหวัดอุทัยธานี 1,000 ชุด และจังหวัดพิจิตร 2,500 ชุด โดยได้ทยอยจัดส่งไปแล้วผ่านไปยังสำนักงานสาธารณสุขจังหวัดและหน่วยงานปกครองของแต่ละพื้นที่ นอกจากนี้ องค์การเภสัชกรรม โดยทีม ERT/GPO ยังได้จัดทีมลงพื้นที่นำถุงยังชีพ 1,000 ชุด พร้อมยาตำราหลวง 1,000 ชุด มอบให้กับประชาชนในพื้นที่ อำเภอบางบาล อำเภอบางปะหัน จังหวัดอยุธยา อำเภอป่าโมก จังหวัดอ่างทอง และอำเภอเสาไห้ อำเภอหนองโดน จังหวัดสระบุรีซึ่งเป็นอีกภารกิจขององค์การเภสัชกรรมในการบรรเทาความเดือดร้อนให้กับพี่น้องประชาชน